Hon WILLIE JACKSON (Minister for Māori Development): Ki tōku whaea a, Temuranga June, me tōku matua kēkē a Moana me koe hoki a Wira. Kei te noho mokemoke ahau kei te noho rawakore Te Ao Māori i ā koutou wehenga atu. Kei tua i te ārai koutou ki te taha a taku pāpā a Bob, ki taku matua kēkē anō a Syd mā, nā rātou anō rā i whakatakoto i te ara hei hīkoinga mā tātou, ko ngā uri ināianei, ko koutou tērā, nō reira moe mai, moe mai me hoki wairua mai.